एमपीएल में लायंस और किंग्स ने जीते मैच
भास्कर संवाददाता|श्रीगंगानगर
नईधानमंडी में खेली जा रही एमपीएल-4 क्रिकेट प्रतियोगिता में शुक्रवार को दूसरे दिन रिद्धि-सिद्धि लायंस आरटीसी सुपर किंग्स टीमों ने अपने अपने मैच जीत दर्ज की। पहला मैच सुबह दस बजे मूंदड़ा रॉयल चैलेंजर्स रिद्धि-सिद्धि लायंस टीमों के मध्य खेला गया। इसमें टॉस जीतकर पहले बल्लेबाजी करने मैदान में उतरी रिद्धि-सिद्धि लायंस ने निर्धारित बीस ओवर में 9 विकेट खोकर 167 रन बनाए। टीम की ओर से अमरवीरसिंह ने सर्वाधिक 64 रन बनाए। लक्ष्य का पीछा करने मैदान में उतरी मूंदड़ा रॉयल टीम 16 ओवर में 98 रन पर आउट हो गई। अमरवीर को मैन ऑफ मैच घोषित किया गया। दूसरा मैच सीजीआर टाइगर्स आरटीसी सुपर किंग्स टीमों के मध्य खेला गया। इसमें आरटीसी ने टॉस जीतकर पहले बल्लेबाजी करते हुए निर्धारित 20 ओवर में 8 विकेट खोकर 128 रन बनाए। इसमें करण ने 49 रनों का योगदान दिया। लक्ष्य का पीछा करने उतरी सीजीआर की टीम 19.2 ओवर में 111 रन बनाकर आउट हो गई। विजेता टीम के करण को मैन ऑफ मैच का पुरस्कार दिया गया। इससे पहले भी उक्त दोनों टीमें एक-एक मैच जीत चुकी हैंं।
bho_Deva san_Deva hin_Deva